চন্দন মিত্র, দিনাজপুর প্রতিনিধি ॥ দিনাজপুর এম আব্দুর রহিম মেডিকেল কলেজ হাসপাতালে অজ্ঞাতনামা এক বৃদ্ধার লাশ মর্গে রাখা হয়েছে। গত ২৮ ডিসেম্বর ২০১৭ ইং তারিখে দুপুর আনুমানিক দুই ঘটিকার মধ্যে এম অব্দুর রহিম মেডিকেল কলেজ হাসপাতালের মহিলা সার্জারী ওয়ার্ডে ১নং ইউনিটে উক্ত বয়স্ক মহিলাটিকে ভর্তি করানো হয়। চিকিৎসারত অবস্থায় গত ১৭ জানুয়ারী বুধবারে রাত ৩ ঘটিকার সময় বৃদ্ধাটির মৃত্যুবরণ করে বলে কর্তব্যরত চিকিৎসকরা জানান। উক্ত মৃতঃ মহিলাটি উচ্চতা ৫ ফিট, গায়ের রং-ফর্সা, মুখমন্ডল-গোলাকার, শরীরের গঠন-হালকা, মাথার চুল-লম্বা অনুমান ২ ইঞ্জি কাচা-পাকা, মৃতের শরীরে ছাই রঙের সোয়েটার এবং নীল রঙের পায়জামা পরিহিত ছিল। সুরতহাল পরীক্ষাকারী কর্মকর্তা দিনাজপুর কোতয়ালী থানার এসআই নয়ন চন্দ্র মামলাটির সুরতহাল পরীক্ষা শেষে কোতয়ালী থানায় একটি অপমৃত্যু মামলা দায়ের করেন। যাহার মামলা নং-১০/১৮, তাং-১৭-১-২০১৮ইং।